text: জেসন কেন্ট বেটম্যান (জন্ম ১৪ জানুয়ারি ১৯৬৯) হলেন একজন মার্কিন অভিনেতা, পরিচালক ও প্রযোজক। তিনি ১৯৮০-এর দশকের শুরুতে টেলিভিশনে লিটল হাউজ অন দ্য প্রেইরি, স্পুন্স, ও দ্য হোগান ফ্যামিলি ধারাবাহিকে অভিনয়ের মধ্য দিয়ে তার কর্মজীবন শুরু করেন। ২০০০-এর দশকে তিনি সিটকম অ্যারেস্টেড ডেভলপমেন্ট-এ মাইকেল ব্লুথ চরিত্রে অভিনয় করে পরিচিতি অর্জন করেন এবং এই কাজের জন্য একটি গোল্ডেন গ্লোব পুরস্কার ও একটি স্যাটেলাইট পুরস্কার অর্জন করেন। তিনি টিন উল্‌ফ টু (১৯৮৭), দ্য ব্রেক-আপ (২০০৬), জুনো (২০০৭), হ্যানকক (২০০৮), আপ ইন দি এয়ার, কাপলস রিট্রিট, এগ্‌জ্যাক্ট (২০০৯), দ্য সুইচ (২০১০), হরিবল বসেস (২০১১) ও এর অনুবর্তী পর্ব হরিবল বসেস টু (২০১৪), দ্য গিফট (২০১৫), অফিস ক্রিসমাস পার্টি, জুটোপিয়া (২০১৬) ও গেম নাইট (২০১৮) চলচ্চিত্রে অভিনয় করেন।
  
  বেটম্যান ব্ল্যাক কমেডি ধারার ব্যাড ওয়ার্ডস (২০১৩) চলচ্চিত্র দিয়ে পরিচালক হিসেবে আত্মপ্রকাশ করেন এবং এতে অভিনয়ও করেন। এরপর তিনি দ্য ফ্যামিলি ফ্যাং (২০১৫) ও নেটফ্লিক্সের অপরাধমূলক নাট্যধর্মী ধারাবাহিক ওজার্ক (২০১৭-বর্তমান) পরিচালনা করেন এবং এইগুলোতে অভিনয় করেন। ওজার্ক-এর তিনি ২০১৯ সালে নাট্যধর্মী ধারাবাহিকে সেরা পরিচালনা বিভাগে প্রাইমটাইম এমি পুরস্কার এবং এতে অভিনয়ের জন্য একটি স্ক্রিন অ্যাক্টরস গিল্ড পুরস্কার অর্জন করেন।
  
  প্রারম্ভিক জীবন
  বেটম্যান ১৯৬৯ সালের ১৪ই জানুয়ারি নিউ ইয়র্কের রাই শহরে জন্মগ্রহণ করেন। তার যখন ৪ বছর বয়স তখন তার পরিবার উটাহের সল্ট লেক সিটিতে চলে যায় এবং পরে ক্যালিফোর্নিয়ায় স্থানান্তরিত হয়। তার পিতা কেন্ট বেটম্যান একজন অভিনেতা, লেখক ও পরিচালক এবং হলিউডে রিপার্টরি মঞ্চের প্রতিষ্ঠাতা। তার মাতা ভিক্টোরিয়া এলিজাবেথ ছিলেন প্যান অ্যামের ফ্লাইট অ্যাটেনড্যান্ট, তার জন্ম যুক্তরাজ্যের শ্রুবারিতে। তার বোন জাস্টিন বেটম্যান একজন অভিনেত্রী। তার আরও তিনজন সৎ ভাই রয়েছে।
  
  তথ্যসূত্র
  
  বহিঃসংযোগ
  
   
   
  
  বিষয়শ্রেণী:১৯৬৯-এর চলচ্চিত্র
  বিষয়শ্রেণী:জীবিত ব্যক্তি
  বিষয়শ্রেণী:২০শ শতাব্দীর মার্কিন অভিনেতা
  বিষয়শ্রেণী:২১শ শতাব্দীর মার্কিন অভিনেতা
  বিষয়শ্রেণী:মার্কিন চলচ্চিত্র অভিনেতা
  বিষয়শ্রেণী:মার্কিন চলচ্চিত্র পরিচালক
  বিষয়শ্রেণী:মার্কিন টেলিভিশন অভিনেতা
  বিষয়শ্রেণী:মার্কিন টেলিভিশন পরিচালক
  বিষয়শ্রেণী:মার্কিন টেলিভিশন প্রযোজক
  বিষয়শ্রেণী:মার্কিন শিশু অভিনেতা
  বিষয়শ্রেণী:মার্কিন কণ্ঠাভিনেতা
  বিষয়শ্রেণী:অ্যানি পুরস্কার বিজয়ী
  বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক টেলিভিশন ধারাবাহিক) বিজয়ী
  বিষয়শ্রেণী:প্রাইমটাইম এমি পুরস্কার বিজয়ী
  বিষয়শ্রেণী:স্ক্রিন অ্যাক্টরস গিল্ড পুরস্কার (সেরা অভিনেতা - নাট্য ধারাবাহিক) বিজয়ী
  বিষয়শ্রেণী:স্যাটেলাইট পুরস্কার বিজয়ী
  বিষয়শ্রেণী:ইংরেজ বংশোদ্ভূত মার্কিন ব্যক্তি
title: জেসন বেটম্যান